ΑΠΟΦΑΣΕΙΣ
Αριθμ. 24690
Έγκριση της υπ’ αρ. 52/2024 απόφασης του Δημοτικού Συμβουλίου Δήμου Πατρέων αναφορι-
κά με μέτρα ρύθμισης της κυκλοφορίας για τον
καθορισμό ως πεζόδρομου της οδού Ι. Γρυπάρη
στην Πάτρα, κατ’ εφαρμογή του άρθρου 52 του
ν. 2696/1999.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Αφού έλαβε υπόψη:
1. Τις περί Διοικητικής Αποκέντρωσης ισχύουσες διατάξεις.
2. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
τοπική αυτοδιοίκηση και άλλες διατάξεις» (Α΄ 107).
3. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α΄ 87).
4. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α΄ 232).
5. Την υπ’ αρ. 65590/4736/12.6.2013 απόφαση του Γενικού Γραμματέα της Αποκεντρωμένης Διοίκησης Πε-
λοποννήσου, Δυτικής Ελλάδας και Ιονίου με την οποία
ορίστηκε ως Εισηγήτρια Υπηρεσία για την έγκριση αποφάσεων συλλογικών οργάνων των ΟΤΑ που αφορούν
μέτρα ρύθμισης της οδικής κυκλοφορίας.
6. Την υπ’ αρ. 34021/25.5.2022 (Υ.Ο.Δ.Δ. 435) απόφαση του Υπουργού Εσωτερικών περί ορισμού ασκούντος
καθήκοντα Συντονιστή της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου και το υπ’ αρ.
86109/30.5.2022 έγγραφο της Διεύθυνσης Διοίκησης
της Αποκεντρωμένης Διοίκησης Πελοποννήσου, Δυτικής Ελλάδας και Ιονίου περί ανάληψης υπηρεσίας του
ασκούντος καθήκοντα Συντονιστή.
7. Την υπ’ αρ. 86782/19.12.2022 (Υ.Ο.Δ.Δ. 1183) απόφαση του Υπουργού Εσωτερικών περί ορισμού Γραμματέα
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου και το υπ’ αρ. 180957/23.12.2022 έγγραφο της Διεύθυνσης Διοίκησης της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
περί ανάληψης υπηρεσίας του Γραμματέα της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου.
8. Την υπ’ αρ. 509/3.1.2023 (Β΄ 43) απόφαση του Γραμματέα της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου για τη Μεταβίβαση δικαιώματος υπογραφής «Με εντολή Γραμματέα» στον προ-
ϊστάμενο της Γενικής Διεύθυνσης Χωροταξικής, Περιβαλλοντικής και Αγροτικής Πολιτικής, καθώς και στους
προϊσταμένους των Υπηρεσιών της Γενικής Διεύθυνσης
Χωροταξικής, Περιβαλλοντικής και Αγροτικής Πολιτικής
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
9. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184), και ειδικότερα τα προβλεπόμενα στο Κεφάλαιο ΙΑ΄ ’’ΨΗΦΙΑΚΗ ΔΙΑΦΑΝΕΙΑ-ΠΡΟΓΡΑΜΜΑ ΔΙΑΥΓΕΙΑ’’.
10. Τις διατάξεις του ν. 2696/1999 (Α΄ 57), και ειδικότερα το άρθρο 52 αυτού όπως τροποποιήθηκε με το
άρθρο 60 του ν. 5003/2022 (Α΄ 230), το άρθρο 60 του
ν. 5027/2023 (Α΄ 48) και το άρθρο 28 του ν. 5058/2023
(Α΄ 170).
11. Τις διατάξεις του ν. 3542/2007 «Τροποποιήσεις
διατάξεων του Κώδικα Οδικής Κυκλοφορίας (κωδ.
ν. 2696/1999, Φ.Ε.Κ. 57/Α΄)» (Α΄ 50).
12. Τις διατάξεις του Κώδικα Δήμων και Κοινοτήτων
(ν.  3463/2006, Α΄  114) και ειδικότερα το άρθρο  82,
όπως τροποποιήθηκε με το άρθρο 36 του ν. 5013/2023
(Α΄ 12).
13. Την υπό στοιχεία οικ. ΥΠΕΝ/ΔΜΕΑΑΠ/124964/
1561/28.11.2022 υπουργική απόφαση «Αντικατάσταση
της υπ’ αρ. 52907/2009 υπουργικής απόφασης ’’Ειδικές
ρυθμίσεις για την εξυπηρέτηση ατόμων με αναπηρία σε
κοινόχρηστους χώρους των οικισμών που προορίζονται
για την κυκλοφορία πεζών’’ (Β΄ 2621)» (Β΄ 6213).
14. Τις διατάξεις του ν. 4488/2017 «Συνταξιοδοτικές
ρυθμίσεις Δημοσίου και λοιπές ασφαλιστικές διατάξεις,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1995
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1995/01.04.2024
ενίσχυση της προστασίας των εργαζομένων, δικαιώματα
ατόμων με αναπηρίες και άλλες διατάξεις» (Α΄ 137) και
ειδικότερα το άρθρο 64 για την Πρόσβαση στο φυσικό,
δομημένο και ηλεκτρονικό περιβάλλον των ΑμεΑ.
15. Την υπό στοιχεία ΥΠΕΝ/ΔΕΣΕΔΠ/65826/699/
7.7.2020 υπουργική απόφαση «Τεχνικές οδηγίες προσαρμογής υφιστάμενων κτιρίων και υποδομών για την
προσβασιμότητα αυτών σε άτομα με αναπηρία και εμποδιζόμενα άτομα σύμφωνα με την ισχύουσα νομοθεσία»
(ΑΔΑ: 693Η4653Π8-ΜΝΙ).
16. Το υπ’ αρ. 3042/8.10.2011 έγγραφο της ΔΜΕΟ του
Υπουργείου ΜΕ.ΔΙ. με θέμα «Κοινοποιήσεις στη ΔΜΕΟ,
των Κανονιστικών Αποφάσεων των Δημοτικών ή Κοινοτικών Συμβουλίων που αφορούν κυκλοφοριακές ρυθμί-
σεις οδών στους Δήμους ή Κοινότητες σύμφωνα με το
άρθρο 82 του Ν. 3463/2006, Κύρωσης Κώδικα Δήμων
και Κοινοτήτων».
17. Το υπ’ αρ. 15109/19.5.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
18. Το υπ’ αρ. 44836/5.3.2014 έγγραφο της Διεύθυνσης
Οργάνωσης και Λειτουργίας ΟΤΑ του Υπουργείου Εσωτερικών με θέμα «Εφαρμογή διατάξεων του άρθρου 52
του Κώδικα Οδικής Κυκλοφορίας».
19. Την υπό στοιχεία Δ.Ο.Υ./οικ./220/15.1.2015 εγκύκλιο της Γενικής Διεύθυνσης Συγκοινωνιακών Υποδομών
του Υπ.Με.Δι., (ΑΔΑ: Ω37Χ1-2ΥΑ).
20. Το υπ’ αρ. 221252/18.9.2017 (ΑΔΑ: ΩΤΘΚΟΡ1Φ-034)
έγγραφο Διευκρινίσεων - Οδηγιών Συντονιστή της Αποκεντρωμένης Διοίκησης Πελοποννήσου, Δυτικής Ελλά-
δας και Ιονίου που επαναδιατύπωσε τα αναφερόμενα
στο υπ’ αρ. 2305/82229/22.7.2013 (ΑΔΑ: ΒΛ9ΑΟΡ1Φ10Θ) έγγραφο.
21. Το υπό στοιχεία Δ.Ο.Υ.-οικ/277/Φ.252/26.3.2018
έγγραφο της Διεύθυνσης Οδικών Υποδομών του Υπουργείου Υποδομών και Μεταφορών.
22. Το υπό στοιχεία Δ.Ο.Υ.-οικ/2696/Φ.252/18.5.2018
έγγραφο της Διεύθυνσης Οδικών Υποδομών του Υπουργείου Υποδομών και Μεταφορών.
23. Το υπ’ αρ. οικ. 5408/7.3.12018 έγγραφο της Διεύθυνσης Περιβαλλοντικής Αδειοδότησης του Υπουργείου
Υποδομών και Μεταφορών.
24. Το υπ’ αρ. 127956/31.7.2020 έγγραφο Οδηγιών
του Γενικού Διευθυντή ΧΩΠΕΠΟ της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου.
25. Το υπ’ αρ. 13127/20.2.2023 έγγραφο Οδηγιών Διευκρινίσεων του Γενικού Διευθυντή ΧΩΠΕΑΠΟ της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
26. Την υπ’ αρ. 5509/103135/23.11.2011 (Α.Α.Π. 358)
απόφαση έγκρισης του Γενικού Πολεοδομικού Σχεδίου
της Δημοτικής Ενότητας Πατρέων Δήμου Πατρέων Ν.
Αχαΐας.
27. Την υπ’ αρ. 314469/14.12.2017 απόφαση του Συντονιστή της Αποκεντρωμένης Διοίκησης Πελοποννή-
σου, Δυτικής Ελλάδας και Ιονίου «Έγκριση κυκλοφοριακών ρυθμίσεων σχετικά με τροποποιήσεις καθορισμού
θέσεων στάθμευσης σύμφωνα με την υπ’ αρ. 385/2017
Α.Δ.Σ. του Δήμου Πατρέων και αφορά στην εφαρμογή
της υπ’ αριθμ. 650/15 Α.Δ.Σ. Δήμου Πατρέων» (Β΄ 4767).
28. Την υπ’ αρ. 8846/26.10.2007 απόφαση του Γενικού
Γραμματέα Περιφέρειας Δυτικής Ελλάδας «Καθορισμός
οδών του Οδικού Δικτύου της Περιφέρειας Δυτικής Ελλάδας που ανήκουν στην αρμοδιότητα συντήρησης της
Δ.Ε.Σ.Ε. / Π.Δ.Ε.» (Β΄ 2207).
29. Την υπ’ αρ. 52/2024 απόφαση του Δημοτικού Συμβουλίου Δήμου Πατρέων που αφορά στη λήψη κανονι-
στικής απόφασης κυκλοφοριακών ρυθμίσεων.
30. Την από 8.11.2023 εγκεκριμένη κυκλοφοριακή μελέτη με το συνοδό της διάγραμμα σήμανσης.
31. Το υπ’ αρ. 10938/7.2.2024 (υπό στοιχεία ΔΤΕ
12141/8.2.2024) έγγραφο του Τμήματος Διοικητικής
Υποστήριξης Συλλογικών και Πολιτικών Οργάνων της
Διεύθυνσης Διοίκησης και Δημοτικής Κατάστασης του
Δήμου Πατρέων με τα συνημμένα σε αυτό.
32. Το υπ’ αρ. 20368/5.3.2024 έγγραφο.
33. Το υπ’ αρ. 19313/15.3.2024 (υπό στοιχεία ΔΤΕ
23912/15.3.2024) έγγραφο του Τμήματος Συγκοινωνιακού και Κυκλοφοριακού Σχεδιασμού της Διεύθυνσης
Πολεοδομικού - Κυκλοφοριακού Σχεδιασμού και Δόμησης του Δήμου Πατρέων με τα συνημμένα σε αυτό.
34. Την υπ’ αρ. 21942/8.2.2024 απόφαση του Γραμματέα της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου για τον έλεγχο νομοτυπίας
της (29) σχετικής.
35. Τα στοιχεία του φακέλου της υπόθεσης.
36. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού σύμφωνα με τα υποβληθέντα στοιχεία.
37. Το γεγονός ότι:
• η αρμοδιότητα επί του οδικού τμήματος που περιλαμβάνεται ανήκει στον Δήμο Πατρέων σύμφωνα με την
(28) σχετική απόφαση,
• υλοποιούνται οι ρυθμίσεις του εγκεκριμένου σχεδίου πόλεως Πατρών που προβλέπει τον χαρακτη-
ρισμό της οδού ως πεζόδρομου με την υπό στοιχεία
Χ4694/27.4.1989 (Δ΄ 315) απόφαση του Νομάρχη Αχαΐας,
• δεν παρακωλύεται η κυκλοφορία πεζών και οχημάτων, ενώ ταυτόχρονα διευκολύνεται η κυκλοφορία των
ατόμων με Αναπηρία (ΑμεΑ) και πληρούνται οι διατάξεις
για την απρόσκοπτη κυκλοφορία των ΑΜΕΑ σύμφωνα
με την (13) σχετική υπουργική απόφαση,
• δεν παρακωλύεται η κυκλοφορία των Μ.Μ.Μ., καθώς
δεν προβλέπεται καμία κυκλοφοριακή τροποποίηση που
αφορά στη διέλευση ή στη στάθμευση λεωφορείων,
• με την (29) σχετική απόφαση του Δημοτικού Συμβουλίου Δήμου Πατρέων εγκρίνεται και ο Κανονισμός
Λειτουργίας του πεζοδρόμου, σύμφωνα με το κείμενο
που αποτελεί αναπόσπαστο στοιχείο της (30) σχετικής
κυκλοφοριακής μελέτης, αποφασίζουμε:
Την έγκριση της υπ’ αρ. 52/2024 απόφασης του Δημοτικού Συμβουλίου Δήμου Πατρέων αναφορικά με
μέτρα ρύθμισης της κυκλοφορίας για τον καθορισμό
ως πεζόδρομου της οδού Ι. Γρυπάρη στην Πάτρα, κατ’
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1995/01.04.2024
εφαρμογή του άρθρου 52 του ν. 2696/1999, σύμφωνα
με την (30) σχετική εγκεκριμένη κυκλοφοριακή μελέτη
και το διάγραμμα που τη συνοδεύει.
Η κυκλοφοριακή ρύθμιση εγκρίνεται υπό τους εξής
όρους και προϋποθέσεις:
• Να τηρηθούν τα πρακτικά της υπ’ αρ. 52/2024 απόφασης του Δημοτικού Συμβουλίου και η (30) σχετική
εγκεκριμένη κυκλοφοριακή μελέτη με το συνοδό της
διάγραμμα.
• Η επί τόπου τοποθέτηση των κατάλληλων πινακίδων
σήμανσης καθώς και η οριζόντια διαγράμμιση θα εκτελεστεί με μέριμνα του αρμόδιου τμήματος του Δήμου
Πατρέων.
• Το κόστος της προμήθειας και της τοποθέτησης της
κατάλληλης κατακόρυφης και οριζόντιας σήμανσης θα
βαρύνει τον προϋπολογισμό του Δήμου ή την εργολαβία
σύμφωνα με τα υποβληθέντα στοιχεία.
• Τα μέτρα που λαμβάνονται με την παρούσα απόφαση
ισχύουν από την τοποθέτηση των οικείων πινακίδων
σήμανσης ή των διαγραμμίσεων στο οδόστρωμα.
Η μη τήρηση των όρων και των προϋποθέσεων που
έχουν τεθεί από τους αρμοδίους φορείς καθώς και με
την απόφαση αυτή συνεπάγεται την αυτοδίκαιη ανάκλησή της.
Οι Αρχές προς τις οποίες αποστέλλεται η απόφαση
αυτή, παρακαλούνται να παρακολουθήσουν την ακριβή εκτέλεση των όρων που έχουν τεθεί με αυτή, όσον
αφορά σε θέματα αρμοδιότητά τους.
Με την παρούσα απόφαση δε νομιμοποιούνται τυχόν
παράνομες ενέργειες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1995/01.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 20 Μαρτίου 2024
Με εντολή Γραμματέα Αποκεντρωμένης Διοίκησης
Ο Προϊστάμενος της Γενικής Διεύθυνσης
Χωροταξικής, Περιβαλλοντικής και Αγροτικής Πολιτικής
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ

[Source: 20240201995.pdf | Tokens: 9873]